РНА СС Гуманитарнай чинчийиилэр уонна хотугу аҕыйах ахсааннаах омуктар

проблемаларын института

«Устуоруйа уонна култуура мэҥэ бэлиэлэрин харыстыыр Бүтүн Арассыыйатааҕы уопсастыба» Бүтүн Арассыыйатааҕы уопсастыбаннай тэрилтэ Саха Өрөспүүбүлүкэтээҕи Салаата

«Интеллектуальнай култуура Саха сиринээҕи киинэ» аччыгый инновационнай тэрилтэ

**«Былыргы дьыллар быыстарын сэгэтэн» («Приоткрывая тайны прошлого») өрөспүүбүлэкэтээҕи эссе күрэҕин иһитиннэрии суруга**

Ытыктабыллаах учууталлар уонна үөрэнээччилэр!

Эһигини сахалыы тылынан «Былыргы дьыллар быыстарын сэгэтэн» («Приоткрывая тайны прошлого») өрөспүүбүлүкэтээҕи эссе күрэҕэр кыттыыны ыларгытыгар ыҥырабыт.

Ааспыт олох устуоруйата – ханнык баҕарар уопсастыба быстыспат сорҕото. Устуоруйаны үөрэтэн, биһиги төрөөбүт дойдуга тапталы эрэ иҥэрбэппит, ону таһынан ааспыт олох алҕастарыттан үөрэнэбит, кэлэр кэм сүрүн күндүтүн уонна тосхолун көрдөөн булабыт.

Күрэх ыытыллар сыала-соруга – төрөөбүт дойду уонна тыл устуоруйатын үөрэтиигэ болҕомтону уонна интэриэһи тардыы.

Эссени суруйуу үөрэнээччилэри бэйэлэрин төрөөбүт дойдуларын устуоруйатын үөрэтии суолтатын өйдүүргэ көмө буолуохтаах, күрэххэ кыттааччылар эрэгийиэн устуоруйатын кытары ситимнээх бэйэлэрин санааларын, хайдах ылыналларын үллэстиэхтээхтэр. Маны таһынан ааптар төрөөбүт дойдутун култуурунай уонна историческай нэһилиэстибэтигэр сыһыанын көрдөрүөхтээх, бу нэһилиэстибэ киниэхэ туох суолталааҕын быһаарыахтаах.

Күрэхтэһиигэ кыттар үлэлэр:

- тематикатыгар сөп түбэһиэхтээхтэр;

- холобурдары уонна чахчылары туттан сиһилии кэпсэниэхтээхтэр;

- ааптар сүрүн санаатын арыйыахтаахтар, кини тиэмэҕэ тус сыһыанын көрдөрүөхтээхтэр.

**Эссени толорууга ирдэбиллэр:**

Формата – Word (doc, docx). Страница кытыыта – ылыныллыбыт көрүҥүнэн. Бэчээт шириибэ – New Roman, 14 кегль. Строка икки арда – 1,5. Абзац саҕаланыытыгар тэйии – 1,25 см. Тиэкиһи тэҥнээһин – кэтитинэн.

**Эссе кээмэйэ: 250 тылтан итэҕэһэ суох.**

**Эссе күрэҕин кыттыылаахтара:** Саха өрөспүүбүлэкэтин уопсай үөрэхтээһин оскуолаларын 4 – 11 кылаастарын үөрэнээччилэрэ.

**Эссе күрэҕин тыла: саха тыла.**

Эссе күрэҕэр үлэлэр 2025 сыл олунньу 1 күнүгэр диэри yakutiaXXvek@gmail.com электроннай почта аадырыһыгар ылыллаллар.

Күрэх түмүктэрэ 2025 сыл олунньу 13 күнүгэр диэри быһаарыллыхтара.

Эссе күрэҕин бары кыттыылаахтара сертификаттары тутуохтара, бастыҥ үлэлэр «История Якутии ХХ век» научнай-үөрэтэр саайтка тахсыахтара.

Эссе күрэҕэр кыттыы босхо.

Сахалыы тылынан ыытыллар «Былыргы дьыллар быыстарын сэгэтэн» эссе күрэҕэ 2024 сылга өрөспүүбүлүкэ Ил Дарханын гранын ылбыт бырайыак иитинэн ыытыллар.